Placuit atque convenit inter venerabilem virum domnum Bernonem abbatem et congregationem Sancti Petri de Cluniaco, necnon et ab alia parte Fredoenum et Rotardum, ut terras eorum inter se commutarent, quod ita et fecerunt. In primis donat atque commutat Fredoenus et Rotardus partibus Sancti Petri aliquid ex rebus eorum que sunt site in pago Matiscense, in agro Rofiacense, in villa Rofiaco: hoc sunt prata III; unus pratus terminat de uno latere [terra Sancti Petri, de alio ad ipsos commutatores; in uno fronte reo volvente, in alio terra Sancti Petri, et Aremberti;] habet in longo perticas XXXVIII, [in uno fronte perticas XI, in alio VIIII. Infra istas terminationes et perticationes totum ad integrum. Secundus pratus est in ipso loco; qui terminat de uno latere terra Sancti Desiderii, de alio Sancti Petri; in uno fronte reo volvente, in alio ad terram Sancti Desiderii; habet in longo perticas XXVI, in ambis frontibus perticas II. Infra istas terminationes, totum ad integrum. Tercius pratus est in ipso loco; qui terminat de uno latere terra de ipsa hereditate, de alio Sancti Petri; in uno fronte similiter, in alio increpito; habet in longo perticas XXII, in ambis frontibus perticas II.] Infra istas terminationes et perticaciones, totum ad integrum commutamus. Similiter in conpensatione harum rerum donat atque commutat domnus abba partibus Fredoeni et Rotardi, in ipso pago et in ipsa villa similiter pratos III; unus pratus qui est subtus Roccam; terminat de duobus lateribus, [terra ad ipsos commutatores; in uno fronte reo volvente, in alio terra Sancti Petri et ad ipsos commutatores;] habet in longo perticas XVIIII, [in uno fronte perticas XI, in alio VIII. Infra istas terminationes et perticationes, totum ad integrum. Secundus pratus est in Vetis Canevas; qui terminat de uno latere via publica, de alio ad terram Sancti Petri et Sancti Martini; de uno fronte ad terram Arlebaldi cum suis heredibus; in alio Constantii cum suis heredibus; habet in longo perticas XXI, in uno fronte perticas XII, in alio XXII; infra istas terminationes et perticationes totum ad integrum. Tertius pratus est in ipso loco; qui terminat de duobus lateribus terra Arlebaldi, in uno fronte terra Sancti Petri, in alio, via publica; habet in longo perticas XX, in ambis frontibus perticas IIII.] Infra istas terminaciones et perticationes, totum ad integrum ipsos pratos inter nos commutamus, ut faciat unusquisque de eo quod accipit quicquid voluerit, nullum contradicentem. Si quis vero contra hanc commutationem [aliquid temtare aut calumniare voluerit,] auri libras II componat, [et commutatio ista inter nos facta firma et stabilis permaneat, cum stipulatione subnixa.] Actum Rofiaco publice. S. Fredoeni, S. Rotardi, qui commutatione ista fieri et firmare rogaverunt. S. Radoldi. S. Cristiani. [S. Leotardi. S. Arnaldi. S. Richardi.] Ego Maymbodus levita rogatus scripsi, die martis, mense januario, anno III regnante Rodulfo rege.